text: Най-добрите филми за 2015 - Smart News
  Начало Кино & TV Най-добрите филми за 2015
  2015 си отива и няма как да не погледнем назад към едни от най-добрите филми за годината. Надали има някой от всички любители на киното, който да не си прави списък със любими блок бъстъри. И аз съм един от тези хора, а днес пък ще споделя списъка си с вас.
  Преди да започнем със самите филми, можем да споменем нещо за 2015 като цяло – появи се филм, който счупи рекорда по световни печалби и това е "Джурасик свят" (Jurassic World). Дали той обаче е сред най-добрите филми, зависи по-скоро от гледната точка. Още повече, "Междузвездни войни: Епизод VII – Силата се пробужда" (Star Wars: Episode VII – The Force Awakens) е на път да го задмине… Видяхме също така и последният филм от поредицата "Бързи и яростни" (Fast and Furious) с Пол Уокър, който почина през 2013 година. С няколко думи можем да кажем, че 2015 е силна година за киното и трябва да бъде запомнена като такава.
  Е, време е да видим и кои са едни от най-добрите филми, излезли през последните 12 месеца.
  "Ex Machina: Бог от машината"
  Режисьорския дебют на сценариста Алекс Гарланд се оказа истинско бижу, което показа на всички как се прави чудесен научнофантастичен филм. Малко хора не биха се съгласили с факта, че ролята на младата шведска актриса Алисия Викандер е просто перфектна. Нямам какво повече да кажа, освен – "Ex Machina: Бог от машината" е за всеки, който обича филми за изкуствен интелект (и не само)!
  "Чапи" (Chappie)
  Не мога да повярвам, че не е минала и година откакто по кината дебютира последния филм на Нийл Бломкамп… "Чапи" може и да не беше успехът, на който всички се надяваха, но определено беше силен; много по-силен от "Елизиум" (Elysium), който до момента се смята за най-лошия филм на южноафриканеца. Тук Ханс Цимер отново се е справил чудесно със саундтрака, който добринася за футуристичното усещане и допълва екшъна, на който ставаме свидетели.
  "Бързи и яростни 7" (Furious 7)
  Красивото ревю на Luba6ky – ТУК
  Актьорът Пол Уокър, който почина в катастрофа през 2013 година, ще бъде запомнен най-добре с ролята си във филмите "Бързи и яростни". Какъв по-добър начин да бъде изпратен той, от това ролята му в последния филм, в който той се снима, да бъде довършена от братята му. Всички фенове на бързите коли харесаха "Бързи и яростни 7" и има защо – филмът е чудесен; специалните ефекти са изпипани до крайност и… абе, жесток е!
  "Отмъстителите: Ерата на Ултрон"
  Ето защо да (НЕ) гледате "Отмъстителите 2"
  Април месец ни донесе продължението на "Отмъстителите" на Marvel. Определено може да се каже, че втората част е много по-добра от първата и то в редица аспекти – ефекти на макс, чудесна история, много екшън и внимание към детайлите. Ако трябва да изберем един супергеройски филм за тази година, "Отмъстителите: Ерата на Ултрон" ще е правилният избор.
  Преживяването "Лудия Макс" в Арена LUXE
  Спокойно мога да кажа, че лично за мен "Лудия Макс: Пътят на яростта" е в моя личен топ 3 за 2015 година. Филмът е просто перфектен и можете да разберете това от ревюто ми (на линка по-горе). Том Харди чудесно се превъплащава в ролята на Макс, а Шарлиз Терон е невероятна! Екшънът в новия филм на Джордж Милър е толкова много, че е почти прекален… Още чакаме церемонията по връчването на Оскарите, за да видим ще успее ли да грабне той някоя и друга статуетка.
  "Джурасик свят" (Jurassic World)
  За "Джурасик свят" няма да говоря много. Слагаме го в класацията по простата причина, че е рекордьор по приходи не само за тази година, а и изобщо. Обяснението за това е, че феновете чакаха продължение на сагата от Спилбърг прекалено дълго… Отговори ли на очакванията обаче режисьорът Колин Тревороу? Всеки има право на мнение, нали така? Някои хора смятат филма за слаб опит да бъде пресъздаден успехът на "Джурасик парк" (Jurassic Park).
  Ако трябва да избера една анимация тази година, това за мен са "Миньоните". Е, "Героичната шесторка" (Big Hero 6) е жесток, но официалната му премиера беше през декември 2014, въпреки че в България се излъчи през януари. А миньоните? Те са… ами, миньоните – весел филм, подходящ за всички възрасти, с много смях, луди моменти и какво ли още не. Просто трябва да се гледа и това е.
  Ето един филм, който вярвам малко хора са очаквали да видят в списъка. Който е гледал "Еверест" знае за какво говоря. Не само, че режисурата на Балтазар Кормакур е на високо ниво, ами и играта на актьори от ранга на Джош Бролин, Джейсън Кларк и Джейк Джилeнхол е толкова истинска, че влизате във филма, както се казва. Единствената причина, поради която не бих гледал "Еверест" отново е това, че филмът е прекалено тежък – сценарият е базиран на истински случай и историята депресира… много…
  "Марсианецът" (The Martian)
  Защо да гледате "Марсианецът"?
  Ако се чудите – ето го и вторият ми любим филм тази година. За "Марсианецът" се изговори толкова много, че дори и да не сте го гледали, знаете за какво иде реч – Ридли Скот получи правата да екранизира романа на Анди Уиър и по мое мнение го направи както трябва. Естествено, че книгата е по-добра, но все пак филмът си заслужава повече отколкото бихте смятали. Защо? Прочетете ревюто ми на линка по-горе и ще разберете.
  "Пурпурният връх" (Crimson Peak)
  "Пурпурният връх" е за хората, които обичат стойностния хорър – не този, който ви кара да подскачате на мястото си, а този, който ви плаши подсъзнателно. И макар самият филм да не е толкова плашещ, той "сваля шапка" на изкуството, което го е вдъхновило, а именно – готическата литература от XIX и XX век. Гилермо дел Торо е фен на романите за духове и това си личи. Макар и "Пурпурният връх" да се размива малко в един момент, той остава верен на идеята си до самия край и точно това го прави добър.
  "Междузвездни войни: Епизод VII – Силата се пробужда"
  Ето и ревюто ми за "Епизод VII"; без спойлери
  Последният ми любим филм за тази година с място в моя топ три, както и един от най-добрите филми за 2015 година, е "Междузвездни войни: Епизод VII". Безспорно! "Силата се пробужда" е това, което епизоди I, II и III не можаха да бъдат, а също така е и достойно продължение на оригиналната трилогия. Сигурен съм, че Джордж Лукас се гордее с това, което Джей Джей Ейбрамс е сътворил тук. Вече нямам търпение за следващия епизод през 2017 година… Вижте ревюто ми на линка по-горе.
  Е, това е! Най-добрите филми за 2015 година според редакцията на Smart News. С пожелания за още по-добри филми през идната 2016 – Весели празници!
  Предишна страницаВижте мини-модел на Boeing 747, който всъщност не е точно мини
  Следваща страницаИзтекоха нови диаграми на Galaxy S7 и Galaxy S7 Edge
  Чичо 29.12.2015 at 10:48
  Изтървал си The Revenat ! Филма е уникален, исзключително професионално заснет, в нечовешки условия и сред прекрасна дива природа! Ако има фенове на творчеството на Карл Май, със сълзи на очи ще си припомнят "Траперите Детелинов лист", героите Олд Шетърхенд, Олд Шуърхенд, Винету….
  Изтървал си още Мисията Невъзможна, Спектър.. 😉
  Ventsi Dimitrov 30.12.2015 at 09:49
  "Спектър" честно да си кажа, не ми хареса толкова…
  За "The Revenant" не мога да говоря, Чичо, тъй като не съм го гледал още. Изтекъл е по торентите, но официалната му премиера в България е чак края на януари 2016.